als_Latn dik_Latn tur_Latn
Mediumi serb B92 ka raportuar për pranimin e Kosovës në Federatën Ndërkombëtare të Basketbollit- FIBA, duke shkruar se Federata Serbe nuk e ka bllokuar anëtarësimin shkaku i marrëveshjeve të arritura në Bruksel.
“FIBA për shumë vjet ka refuzuar kërkesat për pranim të Kosovës, por kësaj radhe është dashur ta pranojë shkaku i Komitetit Ndërkombëtar Olimpik që pranoi Kosovën në dhjetor”, shkruan B92.
B92 shkruan se Federata serbe e basketbollit me vite të tëra kishte bllokuar anëtarësimin e Kosovës në FIBA, por kësaj radhe nuk e ka kundërshtuar pranimin në basketbollin ndërkombëtar shkaku i Marrëveshjes së arritur në Bruksel.
“Serbia me Marrëveshjen e Brukselit ka pranuar se nuk do të kundërshtojë anëtarësimin e Kosovës nëpër organizatat ndërkombëtare të sportit”, shkruan B92.
als_Latn als_Latn als_Latn als_Latn